นักท่องเที่ยวเฝ้ารอ ปักกิ่งเล็งเปิด สวนสนุกยูนิเวอร์เเซล สตูดิโอ ปีหน้า
ทางการกรุงปักกิ่งไฟเขียว จ่อเตรียมทดลองเปิด สวนสนุกยูนิเวอร์แซลสตูดิโอ ในฤดูใบไม้ร่วงปีหน้านี้ (2021)เมื่อวันพุธที่ 12 สิงหาคม 2563 ที่ผ่านมาสำนักข่าวซินหัวของจีนรายงานว่า คณะกรรมการจัดการด้านวัฒนธรรมและการท่องเที่ยวเขตทงโจว ของกรุงปักกิ่ง เปิดเผย อย่างเป็นทางการว่าจะทดลองเปิดให้บริการสวนสนุกยูนิเวอร์แซล สตูดิโอ ปักกิ่ง (Universal Studios Beijing) ซึ่งเป็นส่วนหนึ่งของโครงการยูนิเวอร์แซล ปักกิ่ง รีสอร์ต (Universal Beijing Resort) ในช่วงฤดูใบไม้ผลิ(ช่วงเดือน มี.ค.-พ.ค.)ปี 2021 นี้ จากเดิมที่เคยมีกำหนดว่าจะเปิดให้บริการตั้งแต่เมื่อเดือนตุลาคม 2019 ที่ผ่านมาสวนสนุกแห่งนี้จะประกอบด้วยอาณาจักรทั้งหมด 7 แห่ง ได้แก่ กังฟูแพนด้าแลนด์แห่งความวิเศษสุด (Kung Fu Panda Land of Awesomeness) ทรานสฟอร์เมอร์: เมโทรเบส (Transformers: Metrobase) มินเนียนแลนด์ (Minion Land) โลกแห่งเวทมนตร์ของแฮร์รี พอตเตอร์ (Wizarding World of Harry Potter) เกาะอิสลานูบลาร์แห่งจูราสสิกเวิลด์ (Jurassic World Isla Nublar) ฮอลลีวูด (Hollywood) และอาณาจักรใต้น้ำ (WaterWorld) โดยคาดว่าจะต้อนรับนักท่องเที่ยวมากกว่า 10 ล้านคนต่อปี หลังก่อสร้างแล้วเสร็จทางสวนสนุกกำลังเร่งดำเนินการก่อสร้าง เพื่อปรับปรุงและอำนวยความสะดวกทางการจราจร สำหรับการเดินทางมายังสวนสนุก ซึ่งรวมถึงการก่อสร้างทางแยกต่างระดับ เพื่อให้นักท่องเที่ยวที่ใช้ยานพาหนะส่วนบุคคลสามารถเดินทางถึงที่จอดรถของสวนสนุกได้อย่างรวดเร็ว นอกจากนี้นักท่องเที่ยวยังสามารถนั่งรถไฟใต้ดิน และรถโดยสารประจำทางมายังสวนสนุกได้ด้วยเช่นกันคณะกรรมการด้านวัฒนธรรมและการท่องเที่ยวของทงโจวระบุว่า ขณะนี้ทางสวนสนุกกำลังอยู่ระหว่างการติดตั้งและทดสอบเครื่องเล่นต่างๆ โดยทางรองผู้อำนวยการคณะกรรมการยืนยันว่าระบบการไฟฟ้าและประปา สำนักงานตำรวจ สถานีดับเพลิง และสิ่งอำนวยความสะดวกอื่นๆ จะสามารถเริ่มดำเนินการได้ทันเวลาก่อนวันเปิดให้บริการอย่างแน่นอนเรียกได้ว่า มีการเตรียมความพร้อมเป็นอย่างดี รอวันเปิดบริการให้เยี่ยมชมกันอย่างจุใจ พร้อมเครื่องอำนวยความสะดวกครบครัน สมกับเป็นแดนมังกรเลยจริงๆ.ที่มา :xinhua
ทางการกรุงปักกิ่งไฟเขียว จ่อเตรียมทดลองเปิด สวนสนุกยูนิเวอร์แซลสตูดิโอ ในฤดูใบไม้ร่วงปีหน้านี้ (2021) 
ยูนิเวอร์แซล,ยูนิเวอร์แซล สตูดิโอ,กรุงปักกิ่ง,จีน,ข่าวต่างประเทศ